JohanHeinsen/ENO huggingface dataset:
Viborger Samler, 1845-12-08
Under f. D. har Hs. Maj. allern, tillagt Victualiehandler D. Capozzi Prædicat af Hof=Victualiehandler. – Under 2den Decbr.: Copiist i Lands-Over= samt Hof= og Stads=Rettens i Skifte- og Brevskriver-Contoir, C. Christensen, til Fuldmægtig i samme Contoir.
Viborger Samler, 1845-12-08
Kjøbenhavns Børs-Cours, den 5te December. Hamborg 2 M. - a vista 195. Bank-Disconto 4 pCt. Dito paa Banco=Vexler 4 1/2 pCt. 4 pCt. Kgl. Obligationer (uden Rente) 101 a 101 1/2 Rbd. S. Nationalbank=Actier 150 a 150 1/4 Rbd. i r. S. (Nationalbank=Actiernes Priis er med det fra 1ste August d. A. paaløbende Udbytte.)
Viborger Samler, 1845-12-08
Handels= og Skibs=Efterretninger. Hamborg, den 5te Decbr. Kjøbelysten til Hvede er næsten ganske forsvunden; kun Hvede at levere til Foraaret finder nogen Opmærksomhed. Af Rug at levere til Foraaret kjøbtes nogle Partier; men da man forlangte høiere Priser, trak Kjøberne sig tilbage, saa at Sælgerne udviste Eftergivenhed. Byg, nu at levere, var billigere i Prisen, for denne Artikel, at levere til Foraaret, betaltes 1/2 Rthlr. a 1 Rthlr. mere pr. Læst. Raps, at levere til Foraaret, holdtes i Prisen; Raps, nu at levere, blev ikke synderlig ændset.
Viborger Samler, 1845-12-08
Paa den jydske Kyst er Capitain Carl Domanski af Danzig, en ung, livsglad, lykkelig Mand, forliist, og har fundet sin Grav i Bølgerne, tilligemed hele sin Besætning, een eneste Mand undtagen, som af en Bjælke blev baaren til Stranden. Han efterlader en talrig, dybtnedbøiet Familie, og er allerede den Tredie af fem Brødre, som Havet skjuler.
Viborger Samler, 1845-12-08
Viborg Torvepriser, den 6te December: Rug 5 Rbd. 3 Mk., Byg 3 Rbd. 2 Mk., Havre 2 Rbd., Kartofler 1 Rbd. 1 Mk., alt pr. Td.; Oxekjød 7 a 9 s., Flesk 12 a 14 s., Ost 5 s., Smør 22 a 24 s., pr. A.; Æg 20 a 22 s. Snesen.
Viborger Samler, 1845-12-08
(Jndsendt.) Cancelli-Circulairet af 8de Novbr. d. A. har ogsaa her vakt megen Opmærksomhed. Den Slags Forsamlinger, som det nærmest synes at sigte til, have hidtil været ukjendte i Viborg Amt og det er først nu at Opmærksomheden for dem er vakt; saavidt vides have de herværende Politimestere ei taget det i anden Betydning end at det sigtede til politiske Forsamlinger og saadanne som vare sammentraadte i det Øiemeed at undersøge hvorvidt de Rettigheder af hvilke andre ere i Besiddelse vare velbegrundede, følgelig er Circulairets Bestemmelser ei heller her kommet til Anvendelse. Skulde imidlertid Politidirecteurens i Aviserne opgivne Skrivelse, hvori han erklæret sig competent til at hæve et Selskab, som efter Jndbydelse var samlet til Ære for nogle Bønder der havde overgivet Hans Majestæt en Ansøgning, hvori der dog neppe kan have være noget ulovligt, da de ei bleve dragne til Ansvar derfor, og nogle Forbud i Lolland og Falster mod at Landboe-Foreninger afholdtes være rigtig refererede i Bladene og der senere skulde være givet disse Bestemmelser Medhold, da maa man i Sandhed ledes til den Troe at Circulairet angaaer alle Forsamlinger paa Landet.
Viborger Samler, 1845-12-08
Naar man nu veed at her i Egnen næsten intet forekommer der vedrører et Sogns Jnteresse, uden at derom holdes Forsamling, og det ikke alene med Hensyn til Bidrag som skal ydes, men ogsaa om andre Gienstande, vil man allerede indsee hvor aldeles intetsigende en Anmeldelse derom til Herredsfogden, som i Almindelighed har 3040 Sogne under sig, vil være, da han dog ikke altid selv kan være tilstede derved og følgelig ei heller kan erholde anden Oplysning om hvad der er forhandlet, end den som han har Sognefogdens Paapasselighed og Jver samt Beboernes Velvillie at takke for, men ofte kan disse Forsamlinger ogsaa angaae saadanne Gjenstande, at Herredsfogdens Nærværelse maatte endnu snarere være skadelig end gavnlig og hvor han med langt større Grund bor ignorere at han er vidende om hvad samme angaaer. Saaledes er det bekjendt, at der, da Regjeringens Opfordring til at aflevere de ulovlige Brændeviinsredskaber blev bekjendtgjort, i et Sogn blev holdt en Forsamling for at afgjøre om man skulde aflevere dem eller ei og Resultatet blev at alle afleveredes og at man ei har havt mindste Grund til Mistanke om at her senere er brændt. Skulde Anmeldelse om en slig Forsamling, have været anmeldt, vilde den rimeligviis ikke være blevet afholdt og havde Politimesteren endog tilladt den, er det sandsynligt at Resultatet ikke var blevet saa gunstigt. Enten var ingen som var i Besiddelse af Brændeviinsredskaber mødt eller de vilde have nægtet at have dem, da de ei for ham vilde vedgaae at de tidligere havde gjort sig skyldig i en ulovlig Handling og Følgen vilde da rimeligviis have været, at deBrændeviinsredskaber som fandtes, ogsaa vare blevne i Sognet, istedetfor at det nu, da det var deres egen fælleds Beslutning, blev en Æressag for dem at aflevere hvad de havde. uden at tale om, at endog ethvert Bryllups= og Begravelses Gilde som vedvarer i flere Dage og hvorved findes de største Forsamlinger, maatte anmeldes og Politimesterens Tilladelse erhverves, naar Circulairet skulde antages at sigte til alle Forsamlinger og at alle Udensogns Boende maatte bortvises derfra selv om Brud eller Brudgom var fra et fremmed Sogn, da man ikke kunde vide hvad der vilde blive forhandlet eller drag nogen til Ansvar for de Discussioner, som der muligen kunde forefalde om forskjellige Gjenstande, haaber jeg at man af det Foregaaende vil kunne indsee, at Cancelliet ved det ommeldte Circulaire ei kan have sigtet til andre Forsamlinger end saadanne som det allerede førend samme udkom maatte være en hver Politimesters Pligt at have sin Opmærksomhed henvendt paa.
Viborger Samler, 1845-12-08
Uagtet det saaledes efter Jndsenderens Formening er klart at det ene maa overlades til Politimestrenes Conduite hvorvidt de maatte ansee de befalede Anmeldelser nødvendige, kan han dog ikke undlade at gjøre opmærksom paa, hvor viid en Leilighed her er givet fornævnte Embedsmænd af misforstaaet Jver eller andre Grunde til at fortrædige en Jurisdictions Beboere, saafremt ikke nogle yderligere Regler maatte blive meddeelte for at bestemme de Tilfælde hvor Circulairet kan komme til Anvendelse.
Viborger Samler, 1845-12-08
P. Westergaard i lille Onstrup har ved at offentliggjøre 2de Høiesteretsdomme i dette Blads Nr. 183 omtalt min Virksomhed paa en Maade, der kunde trænge til nogen Rettelse: Med Hensyn til den deri omtalte Angivelse, da har jeg kun handlet i Overeensstemmelse med de unge Menneskers Tarv, forhvilke det blev min Pligt at bære Omsorg. – Bøgildgaarder ingenlunde en Forsøggaard, men dens Bestemmelse er derimod.
Viborger Samler, 1845-12-08
et Opdragelses-Jnstitut for fattige Drengebørn, som har den Opgave at arbeide sig selv frem til Selvstændighed; et af Maalene for denne Fremadstræben er en vidtløftig Hedes Opdyrkning; at en saadan kræver store Opoffrelser hvoriblandt ogsaa af Arbeidsdyrenes Kræfter og at der i Almindelighed ved saadant Foretagende vil danne sig noget Misforhold imellem Arbeidet og de Dyr man formaaer at holde, dette er vel almindelig bekjendt. - Med Hensyn til Drengenes Behandling og Pleie, da er det vel ikke faa bekjendt at Forholdene have dannet nærværende Jnstitut til en Redningsanstalt for det værste, de for Fordærvelsen meest udsatte Børn, tagne af alle Forhold og fra alle Egne i Landet; hvad Klager der under den første Behandling især ved Bortløben, hvilket er en almindelig Vane som medbringes herhid, kan opfylde Egnen og hvad disse angaaer, da haaber jeg at Jngen ubetinget agter paa disse; men saameget tør jeg paastaae, at P. W. ikke vil kunne opdrive een eneste Klage imod mig eller Bøgildgaardfra de Manges Mund der ere udgaaede fra min Veiledning og som næsten uden Undtagelse nyde Agtelse i Selskabet, som nyttige og skikkelige Mennesker. Det huuslige Forhold, hvori jeg staaer til mine Elever og især Drengenes røde Kinder og muntre Stemning, trods den gule og gustne Tilstand, i hvilken de i Almindelighed optages, contrasterer ogsaa paafaldende imod den Skildring som P. W. behager at give; men med Hensyn dertil, saavelsom til alt Øvrigt i hiint Jnserat vil jeg trøstig opfordre Enhver, der interesserer sig for vore Forhold Selv her hos os at lære Forholdene i deres rette Forbindelse at kjende, – og jeg frygter ikke for at Nogen vil forlade mig uden idetmindste at erkjende Jnstitutets Stræben efter, ved agtlig Virksomhed at bringe hine Stakker, der ellers synes Fordærvelsen hjemfalden, tilbage i Samfundet.
Viborger Samler, 1845-12-08
Efter disse korte bemærkninger vil jeg, da nu P. W. endelig har stevnet mig for et æret Publikums Domstol, trøstig overlade til Dette at domme os imellem. Bøggildgaard, den 1ste December 1845. Schmidt.
Viborger Samler, 1845-12-08
AVERTISSEMENTS. Undertegnede agter underhaanden at sælge mit iboende Sted i St. Mogensgade, bestaaende af 7 Fag velvedligeholdt Huus med tilliggende liden indlukket Gaardsplads. Viborg, den 22de Novbr. 1845. A. Ungstrup.
Viborger Samler, 1845-12-08
J Sønder-Mølle holdes som sædvanlig en god Orne. Større og mindre Capitaler kunne saavel i December Termin d. A. som i Juni Termin 1836 anbringes mod fuldkommen betryggende Sikkerhed i Land- og Kjøbstadeiendomme, naar man derom henvender sig til Cand. juris C. Neckelmann i Viborg.
Viborger Samler, 1845-12-08
En morkeblaa Paraplui er funden paa Veien imellem Viborg og Nørre-Mølle, Bogtrykkeriet anviser Finderen.
Viborger Samler, 1845-12-08
Maskin-Hørgarn. i diverse Nr., er directe arriveret fra England og sælges til nedsatte Priser hos D. Philipsen.
Viborger Samler, 1845-12-08
Faare- og Lammeskind, kjøbes til høieste Priser hos D. Philipsen.
Viborger Samler, 1845-12-08
Vildtskind. saasom: Brok, Hare-, ilder-, Maar-, Odder og Ræveskind, samt Katteskind, kjøbes til høieste Priser hos D. Philipsen.
Viborger Samler, 1845-12-08
Med Pakkeposten er arriveret en II. Deel broderede Varer, saasom: Pelleriner, Kraver, Bertha, Polka-Ærmer M. N. Samson.
Viborger Samler, 1845-12-08
Manschetter, hos Gallo-Plails og couleurte Thibets i allernyeste Kaabe, & Kjole-Mynstre m. m., er ligeledes arriveret og sælges billigt af M. N. Samson.
Viborger Samler, 1845-12-08
Mit Klæde-Lager er i denne Tid bleven forsynet med ny Tilførsel, hvoriblandt særdeles anbefales Cour de Laine til Vinter-Frakker. M. N. Samson. Kartofler kjøbes til 4 Mk., 4 Mk. 8 s. a 5 Mk. pr. Tde. af G. Boye.
Viborger Samler, 1845-12-08
Fiin Kartoffel & Hvedemeel, August Boye. faaes billig hos
Viborger Samler, 1845-12-08
Bedste Jslandsk Klipfisk & Færøisk RodtskjærAugust Boye. faaes hos Hvid & graa Rakitster Hør, samt 3 a 4 Bands dito faaes hos August Boye.
Viborger Samler, 1845-12-08
Svenske & Engelske Jernplader faaes hos August Boye. God Peberrod til 8 s. pr. 4, faaes hos J. C. Møller. Nye store franske Svedsker, faaes hos J. C. Møller. Lysevæger til Vandlys, faaes hos J. C. Møller.
Viborger Samler, 1845-12-08
Godt Lysetalg kjøbes til de høieste Priser af P. Lund i Skive. Soda til Vadsk faaes hos P. Lund i Skive.
Viborger Samler, 1845-12-08
Fiin Congo The er atter arriveret hos P. Lund i Skive Fiin Congo The er atter arriveret hos P. Lund i Skive 2 Tærskere og 2 Mergelgravere kunne strax faae Arbeide paa Windumovergaard.
Viborger Samler, 1845-12-08
Efter Overeenskomst med Auctionsdirecteuren afholdes Fredagen den 12te d. M., om Formiddagen Kl. 10, Auction i Vindumovergaard Skov over en Deel paa Roden staaende Ege- og Bøgetræer, tildeels tjenlige til Gavningsbrug. Der gives Møde ved Skovfogedhuset.
Viborger Samler, 1845-12-08
Bekjendtgjørelse. Skulde Nogen have grundet Fordring paa et Gravcapel i Flye Kirke, hvor nogle Lemmer af Familien Friis paa Lundgaard ere bisatte – skulle vedligeholdes; udbede vi os dette tilmeldt: da ellers Ligene ville vorde nedsænkede i Kirkegaarden. Flye pr. Skive, den 20de November 1845. Peder Nielsen, Christen P. Østergaard, Kirkeværger.
Viborger Samler, 1845-12-09
Nr. 191. 73 Aarg. Kongelig allernaadigst privilegeret iborg Stiftstidende. Forsendes med Brevposten i Danmark og Hertugdommerne. Javannansaasnapparagonapargarnetiansand. Tirsdagen den 9de December 1845. Tavannassavannaspanskassessantassesen.
Viborger Samler, 1845-12-09
Tirsdagen den 9de December 1845. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1845-12-09
Den franske Børsverden begynder at fatte Mod; Statspapirerne hæve sig atter.
Viborger Samler, 1845-12-09
Fra Algerien haves kun den sørgelige Efterretning, at den tappre Commandant Clery er død af sine Saar.
Viborger Samler, 1845-12-09
Paris, den 1ste Decbr. Moniteur Algerien af 25de Novbr. meddeler følgende Beretninger fra Krigsskuepladsen. Marschal Bugeand er den 23de rykket indi Flittahernes Land for i Forening med Bourjolly at operere imod disse Stammer; Marschallen havde tillige medbragt til Generalens Tropper friske Levnetsmidler, som den i 34 Dage i Felten staaende Colonne havde maattet undvære. Fra Vesten havdes intet Nyt. Bevægelige Colonner ere sysselsatte med at gjenoprette Rolighed; men Forbindelsen imellem Stæderne Oran og Tlemeen er endnu ei tilveiebragt. Bu-Musa, der staaer i Spidsen for anseelige Stridskræfter, er den 16de ved et Udfald af den franske Besætning i Orleansville bleven fordreven fra alle sine Positioner. Samme Dag marscherede Oberst St. Arnand ind i Orleansville og rykkede Natten derefter ud imod Medjajas for at overfalde Bu-Musa, men denne undkom, overladende Stammerne til deres Skjebne. Underdivisionerne Medeah og Milianah ere rolige. – Efter Journalen Toulonnais har den mægtige Beni-Schagran, Stamme tilbudt at underkaste sig, efter at have myrdet de Høvdinger, der havde ophidset Stammen til Frafald; ogsaa skulle Stammerne ved de vestlige Grændser nu vise langt mindre Lyst til Kamp end for nogle Uger siden, og Cavaignat skal med sin vel ikke talrige, men heeltemodige Colonne have tilkæmpet sig glimrende Resultater for de franske Vaaben. Derimod udtale de maroccanske Grændse provindser sig med Bestemthed for Abdel Kader, hvis Spor man synes ganske at have tabt.
Viborger Samler, 1845-12-09
Spanien. Fra den catoloniske Grændse meldes at Tropper ere rykkede ind i Staden Navata, fordi beskjenkede Conseriberede sammesteds have skudt en Vert, der havde modsat sig Auctoriteternes Befaling, samt myrdet to Øvrighedspersoner. J Provindsen Valencia hersker Skræk, Proscriptionerne blive ved.
Viborger Samler, 1845-12-09
Jndenlandske Efterretninger.
Viborger Samler, 1845-12-09
Kjøbenhavn. Det var Bonden Mads Jørgensen Lund, der, som Medlem af Bondedeputationen, havde Audients hos Hs. Maj. Kongen. Denne skal Hs. Majestæt – hvad Berlingske fra paalidelig Kilde har erfaret – have tilkjendegivet, at Allerhøistsamme vilde indhente Rentekammerets Betænkning over de af Bønderne i deres Petition omhandlede Gjenstande betræffende Landbovæsenet, at Allerhøistsamme med Glæde vilde træffe enhver Foranstaltning til Bondestandens Vel, som kunde bestaae med Ret og Retfærdighed, og at Hs. Majestæt navnlig gjerne saae, at Fæstegodset gik over til Selveiendom eller Arvefæste, naar de Vedkommende selv derom kunde forenes, hvorpaa kunde tjene som Beviis, at det var tilladt Grev Knuth at give de under Grevskabet Knuthenborg hørende Bønder Arvefæste paa deres Fæstegaarde; men at Hs. Maj. derimod ikke kunde tage Hensyn til Petitioner og Andragender, som gik ud paa, at han for Bondestandens, Skyld skulde være uretfærdig mod Godseierne eller tilstede vilkaarlige Jndgreb i Eiendomsretten, eller andre lovlige Rettigheder, uden at Vedkommende derfor erholdt fuld Erstatning. Forsaavidt man i Petitionen havde anholdt om Forandringer i det Stænderne forelagte Udkast til en Forordning om almindelig Værnepligt, yttrede Hs. Majestæt derhos, at Bønderne vel maatte overveie, hvorvidt de selv kunde være tjente med, at alle Fritagelser, for Værnepligten bortfalde, eftersom deraf vilde følge, at gamle og svage Gaardmænd og gaardbrugende Enker i Fremtiden ei heller vilde kunne blive i Besiddelse af de dem i saa Henseende hidtil tilstaaede Begunstigelser, at Udkastet iøvrigt atter vilde blive Stænderne forelagt, forinden Sagen endelig afgjordes, og at det vilde være Hs. Majestæt kjært at imødekomme ethvert billigt Ønske, som Stænderne maatte fremsætte, dog kunde der ikke ventes nogen Forandring i den nu for Armeen approberede Organisation. Hs. Majestæt tilføiede endelig, at Allerhøistsamme nærede samme faderlige Sindelag imod Bondestanden som hans Forfædre, at det fremdeles vilde være Formaalet for hans Bestræbelser, at ligesaavel Bondestanden som hans øvrige Undersaatter kunde gaae frem i Oplysning og Velvære, men han ventede ogsaa, at Bondestanden vilde have Tillid til hans faderlige Hensigter, paaskjønne det Meget, som allerede var virket til Bondens Bedste, og ikke lade sig vildlede af dem, hvis Jdrætkun sigtede til at udbrede Misfornøielse ved eensidigen og urigtigen at skildre Bondens Stilling og de imellem ham og Godseieren stedfindende Retsforhold.
Viborger Samler, 1845-12-09
Den vestindiske Generalgouverneur v. Scholten er ankommen til Kjøbenhavn og Kbhposten mener, at det er for at recreere sig."
Viborger Samler, 1845-12-09
Efter Forlydende har Etatsr., Generalfiskal Treschow indgivet Ansøgning om sin Afsked fra dette Embede. (Fdr.)
Viborger Samler, 1845-12-09
Kammerjunker C. v. Meyern har af Hs. M. Kongen af Sverrig og Norge modtaget en Guldmedaille tilsendt for den af ham udgivne Geographi.
Viborger Samler, 1845-12-09
Bladet Fædrelandet vil vide, at Amtmanden i Ringkjøbing, Grev Schulin, har gjort Cancelliet Forestillinger, imod Kundgjørelsen af dets Circulaire af 8de Novbr. i sit Amt, idet han anseer Saadant for aldeles overflødigt, eftersom der ikke har viist sig mindste Bevægelse blandt Bondestanden i dette Amt, og der sammesteds kun findes 2 Godser, hvis Beboere ere tilfredse med deres Stilling: men det høie Collegium, hedder det, har taget ham disse Modforestillinger meget ilde op, og befalet ham ufortøvet at kundgjøre Circulairet. "Det er – siger Kbhposten, – en Fornøielse at see med hvilken Jver den kjøbenhavnske Communalbestyrelse driver paa Udførelsen af idetmindste eet af de Værker, der skal overføre dens Berømthed til de kommende Slægter, nemlig paa Opførelsen af de grundmurede Slagterboder paa den forrige Nicolai Kirkegaard. Arbeidet drives derved med en saadan Ufortrødenhed, at man aldeles sætter sig ud over den nye Helligdagsanordning, og lader det fortsættes ligesaagodt om Søndagen, som de andre Dage. Man har derved altsaa igjen et just ikke sjeldent Exempel paa hvorledes Lovene overholdes. Medens Communens Politi og Vægtere patroullere omkring i Gaderne for at attrapere een eller anden Borger, der sælger en for den Kjøbende maaskee i Øieblikket høist nødvendig Gjenstand, eller en Arbeider, der ofte af Næringssorg ikke kan tillade sig den befalede Hviletid, han selv længes efter, – lader den samme Communes Bestyrelse et af dens offentlige Arbeider uafbrudt fortsættes uden Hensyn til Hviletid eller Kirkegang.
Viborger Samler, 1845-12-09
Kbhposten beretter, at der i Berlin har dannet sig en Antii-Champagner-Forening, hvis Medlemmer have forpligtet sig til ikke at nyde Champagner uden imod at erlægge en Mulct af 1 Thaler, der anvendes til Bedste for de Fattige, til at kjøbe Brød, Kartofler, Brænde o. s. v. til dem. Det forekommer os, at den kjøbenhavnske Maadeholdsforening ogsaa godt kunde optage en saadan Bestemmelse i sine Bestræbelser.
Viborger Samler, 1845-12-09
Om Bønderne paa Aggersvold har "Berl. Tid." modtaget følgende Meddelelse: En med Omstændighederne ved det i den Constitutionelle af 21de Novbr. omtalte Møde af Bønderne paa Godset Aggersvold nøie bekjendt Mand finder sig foranlediget til herved at offentliggjøre, at Referatet deraf i bemeldte Blad er aldeles urigtigt, idet Godseieren, Generalmajor v. Rothe, som ved den omhandlede Leilighed befandt sig i sit Contoir, da Bønderne, 50 til 60 i Tallet, samlede kom op til dette Værelse, aaabnede Døren ud til dem, hvorhos han betydede dem, at han, da Værelset ikke kunde rumme dem alle, ønskede at tale med 2 fra hver af Byerne. Dette skeete, og da disse, efter at have refereret Samtalen for de samlede Bønder, kom tilbage og underrettede ham om, at disse dog endnu ønskede samlede at tale med ham, begav han sig ned til dem i Gaarden og talede med alle tilstedeværende Bønder, og var Forholdet her saavel General majoren som Bønderne aldeles værdigt. Man har troet ar burde offentliggjøre denne simple Fremstilling af Sagen for at forebygge urigtigt Omdømme om den; men da man aldeles ikke vil indlade sig i nogen Pennefeide, er det en Selvfølge, at intet Yderligere herom vil blive fremført fra denne Side. – (Fædrelandet er sat under Tiltale paa Grund af Optagelsen af ovennævnte Artikel af den Constitutionelle."
Viborger Samler, 1845-12-09
Aalborg, Politiet beskjæftiger sig i disse Dage med For herer over en Tyveforening af Drenge, der paa forskjellige Steder have forøvet Tyverier og bleve angivne af en Haandværksmester, hvem et stiaalet Stykke var blevet falbudt. Denne Opdagelse giver et sørgeligt Jndblik i Forbrydelsers tidlige Udvikling og en Advarsel om, hvor vigtigt det er, at saavel Mestere have det omhyggeligste Tilsymed deres Lærredrenge som at ogsaa Politiet vaager til Forhindring af de hyppige Drenge=Aftenvandringer og Udskeielser, der her i Byen høre til de ofte uhyggelige Optrin. (Ab. Av.)
Viborger Samler, 1845-12-09
Hof= og Stadsretten har i disse Dage paakiendt en Retssag, som er foranlediget ved et Væddemaal om 100 Rbd., der i Vidners Overværelse var afsluttet paa et offentlig Sted imellem Dhrr. Agent Carstensen og Maler Berg, og som angik Sidstnævntes Tilstedeværelse ved Branden paa Holms Plads. Hr. Carstensen, som paastodes at have tabt Væddemaalet, frikiendtes for Citantens Tiltale. Rudolph Meyers Debut paa det kgl. Theater i "den hvide Dame" har ikke været heldig; det bifald, der løde antages gjaldt ikke Udførelsen, men at skulde være en Modværge mod det stærke Mishag, som let kunde have bevirket en mere sensibel Debutants totale Flugt fra Seenen.
Viborger Samler, 1845-12-09
Helsingør, den 3die Decbr. Jgaar indløb hertil den Efterretning, at den svenske Post var Natten imellem Søndag og Mandag overfaldet og plyndret imellem Gothenborg og Warberg; den skal have havt med sig en betydelig Sum i Contanter. (Hels. Av.)"Altonaer Mercur" indeholder Stikbrev efter Toldfuldmægtig J. Bütenow af Brunsbüttel.
Viborger Samler, 1845-12-09
Det hedder fra Apenrade i Byens Avis: En usædvanlig Sygelighed har i den og Omegnen. Foruden nervense og gastriske Sygdomme grassere ogsaa Mæslingerne og angribe ikke alene Børn, men ogsaa Voxne og gamle Personer. Til ingen Tid skal man paa det herværende eneste Apothek have havt saa meget at bestille, som i denne Tid. – Vi ere blevne underrettede om, at et Skib med trefarvet Flag skal opholde sig her i Nærheden, nemlig i - Loit Kirke. For ikke ret længe siden er der blevet ophængt i Kirken et særdeles smukt Skib, fra hvis Fortop man seer de bekjendte tre schleswigholsteinske Farver vare.
Viborger Samler, 1845-12-09
Fra Nykjøbing paa Mors meldes under 4de De, i Thisted Av., at en ondartet Typhus er meget udbredt der i Byen, og har krævet flere Offere, blandt hvilke Formanden for Borgerrepræsentanterne Kjøbmand N. Ettrup.